ສະຫະລັດ ປະ​ກາດ​ມາດ​ຕະ​ການລົງໂທດ​ເພີ້ມ​ເຕີມ ຕໍ່​ຜູ້​ນຳເບ​ລາຣຸສ ແລະ​ເຈົ້າ​ໜ້າ​ທີ່​ຣັດ​ເຊຍ
ສະຫະລັດຍັງໄດ້ລົງໂທດທ່ານລູກາເຊັນໂກ ໃນການໃຊ້ພວກຄົນເຂົ້າເມືອງ ເປັນເຄື່ອງ​ມືທາງການເມືອງ ໃນ​ເຂດຊາຍແດນ​ ທີ່ຕິດກັບໂປແລນ ແລະອັນທີ່ບັນດາປະເທດຕາເວັນຕົກພິຈາລະ​ນາວ່າ ເປັນການ​ສໍ້​ໂກງການເລືອກ​ໃນຕັ້ງປີ 2020.
ສະຫະລັດ ໃນວັນອັງຄານວານນີ້ ໄດ້ປະກາດການລົງໂທດເພີ້ມຕື່ມ ຕໍ່ຜູ້ນຳເບລາຣຸສ ທ່ານອາເລັກຊານເດີ ລູກາເຊັນໂກ (Alexander Lukashenko) ໃນບົດບາດຂອງ ທ່ານ ໃນຖານະພັນທະມິດຂອງຣັດເຊຍ ລະຫວ່າງການບຸກເຂົ້າໄປໃນຢູເຄຣນ ການລົງໂທດນີ້ ຈະກີດກັ້ນ ທ່ານລູກາເຊັນໂກ ແລະພັນລະຍາ ບໍ່ໃຫ້ເຂົ້າເຖິງຊັບສິນ ຂອງພວກເຂົາເຈົ້າຢູ່ໃນສະຫະລັດ ແລະຈຳກັດຄວາມສາມາດຂອງຊາວອາເມຣິກັນ ທີ່ຈະເຮັດທຸລະກິດກັບເຂົາເຈົ້າ ສະຫະລັດໄດ້ລົງໂທດ ທ່ານລູກາເຊັນໂກ ໄປແລ້ວ ກ່ຽວກັບການຮຸກຮານຕໍ່ ປະເທດ ຢູເຄຣນ ຮວມທັງຈຳກັດການສົ່ງອອກເທັກໂນໂລຈີ ສະຫະລັດຍັງໄດ້ລົງໂທດທ່ານລູກາເຊັນໂກ ໃນການໃຊ້ພວກຄົນເຂົ້າເມືອງເປັນເຄື່ອງ ມືທາງການເມືອງ ໃນເຂດຊາຍແດນທີ່ຕິດກັບໂປແລນ ແລະອັນທີ່ບັນດາປະເທດຕາ ເວັນຕົກພິຈາລະນາວ່າ ເປັນການສໍ້ໂກງການເລືອກໃນຕັ້ງປີ 2020 ນອກນັ້ນ ການປະກາດໃນວັນອັງຄານວານນີ້ ຍັງຮວມທັງການລົງໂທດຕໍ່ສ່ວນບຸກຄົນ ຊາວຣັດເຊຍຫຼາຍຄົນ ຊຶ່ງຈຳນວນນຶ່ງແມ່ນພາຍໃຕ້ກົດໝາຍແມັກນິສກີ (Magnitski) ໃນການກ່າວຫາວ່າມີບົດບາດ ໃນການລະເມີດສິດທິມະນຸດ ໃນ ນັ້ນ ມີນາງນາຕາເລຍ ມັສນິໂກວາ (Natalia Mushnikova) ຜູ້ພິພາກສາໃນ ນະຄອນຫຼວງມົສກູ ແລະທ່ານ ນຸຣິດ ຊາລາມັອບ (Nurid Salamov) ໄອຍະການ ຢູ່ທີ່ນັ້ນ ທ່ານນາງແອນເດຣຍ ກາກກີ (Andrea Gacki) ຜູ້ອຳນວຍການຫ້ອງການ ຄວບຄຸມຊັ ສິນຕ່າງປະເທດກ່າວວ່າ “ການລະບຸຊື່ໃນມື້ນີ້ ສະແດງໃຫ້ເຫັນວ່າ ສະຫະລັດຈະສືບຕໍ່ ວາງມາດຕະການຢ່າງໜັກແໜ້ນ ແລະມີຄວາມສຳຄັນ ທີ່ຈະໄດ້ຮັບຜົນທີ່ຕິດຕາມມາຕໍ່ ບັນດາຜູ້ທີ່ພົວພັນໃນການສໍ້ລາດບັງຫຼວງ ຫຼືຕໍ່ເຂົ້າຮ່ວມການລະເມີດສິດທິມະນຸດ ພວກ ເຮົາຂໍປະນາມໃນການໂຈມຕີຂອງຣັດເຊຍຕໍ່ ເສັ້ນທາງມະນຸດສະທຳ ໃນຢູເຄຣນ ແລະ ຮຽກຮ້ອງໃຫ້ຣັດເຊຍຢຸດເຊົາການ ໂຈມຕີ ທີ່ບໍ່ໄດ້ມີການເກາະຜິດ ແລະເຮັດສົງຄາມ ຢ່າງໂຫດຮ້າຍປ່າເຖື່ອນ ຕໍ່ຊາວຢູເຄຣນ